מתי סרי

מַתִּי סֵרִי (נולד בירושלים ב-25 בדצמבר 1952) הוא שחקן, מנחה טלוויזיה, מדבב וזמר ישראלי. נולד בשם מתתיהו סרי לוי. אחיו הוא נגן כלי ההקשה גדי סרי. בצבא שירת בצוות בידור בחיל האוויר. סרי למד במגמה לבימוי סרטים של קמרה אובסקורה. הוא השתתף בהצגות רבות בתיאטרון, ביניהן "המלך" – שם שיחק בתפקיד הראשי את דמותו של זוהר ארגוב, "חלום אחר", "ללכת עד הסוף", "אדם הוא אדם", "יש לי כנרת", "ילדי הירח", "מקום אחר", "אחד משלנו", "ינטל", "חתונת הדמים", "הלב הלבן", "מפעל חייו", "עסק משפחתי", "מעגל הגיר הקווקזי", "הזמן הצהוב", "בן אדם", "ספר הג'ונגל", "הסוחר מוונציה", "הבן של מושיקו" ועוד. בנוסף, שיחק בסרטי הקולנוע "חמש חמש", "יהושע יהושע", "נקודת ראות", "לילה לבן", "מקס ומוריס", "רק כלבים רצים חופשי" ו"קופסה שחורה" אשר מבוסס על ספר באותו שם, ובתפקידי אורח בסרטים האמריקאים רמבו 3 והבריחה מערב הסעודית. בשנים 1981–1983 היה סרי אחד ממנחי התוכנית "זהו זה!" בטלוויזיה החינוכית (באותה תקופה הוא הופיע גם בפרק ה-8 של הסדרה "בלי סודות"). בשנים 1991–1993 השתתף בתוכנית "העולם הערב" בערוץ 2 הניסיוני ובה גילם בין היתר את דמותו של סדאם חוסיין. בשנת 2000 התארח בעונה השנייה של סדרת הנוער ״החבר'ה הטובים״ ששודרה בערוץ הילדים שיחק את חזי לוי אבא של אסי, גולן, ונתי. בשנת 2001 התארח בסדרה ״זינזאנה״ ששודרה בערוץ 2 גילם את שמשון. בשנים 2001-2004 השתתף בסדרת הטלוויזיה "הילדים מגבעת נפוליאון ששודרה בערוץ הילדים במשך 3 עונות שיחק את מיכאל לוין, אבא של יובל. בשנת 2003 גילם את אודי גבע בטלנובלה "משחק החיים" בשנת 2005 התארח בסדרת הדרמה של הוט 3 ״טלנובלה בע"מ״ גילם את הרב חקק. בשנת 2006 התארח בעונה הרביעית של הסדרה הקומית "הפיג'מות" ששודרה בערוץ הילדים, גילם את אבויה נאסר. ובשנת 2007 השתתף בסדרה "הכל דבש". באותה שנה גילם את עופר המורה לנהיגה בעונה השלישית בסדרת הטלוויזיה היומית "ראש גדול" ששודר בחברת הכבלים של Yes. בשנת 2011 התארח בעונה השנייה של סדרת הטלוויזיה "פולישוק" ששודרה בערוץ 2 גילם את בן דיין. בשנת 2023 גילם את דודי ארמוזה בעונה הרביעית של הסדרה הקומית ״קופה ראשית״ ששודרה בכאן 11. ב-2024 השתתף בסדרה "חולי אהבה" ובסרט "הסודות של מוני". בשנת 1997 הוציא סרי את אלבומו הראשון "באים ונאספים", בהפקתו המוזיקלית של ירוסלב יעקובוביץ'. בין שיריו: "נגן", "זכות הציבור" ו"הינך יפה". בשנת 2012 הוציא סרי אל האלבום "שנסון תל אביבי", בו הוא מבצע שנסונים שתורגמו לעברית ובוצעו בעבר, כגון "אהבה בת עשרים", "השחקן" ו"בנמל באמסטרדם", וכן שיר חדש בשם "הלב הלבן" המבוצע בשיתוף עם ביתו גל סרי. בפעילות הדיבוב, סרי דיבב את גיבור הסדרה "חוש-חש הבלש" (שבהמשך ניתן לשי זורניצר ואחריו עפרון אטקין), וגם דיבב ב"היי! בינבה", "דן-דין השופט", ולאחרונה בסדרה לערוץ הופ "הנסיכה הקטנה". בשנת 2015 הוא דיבב את הנחש בסרט האנימציה "הנסיך הקטן". החל משנת 2018 הוא מגלם מיני תפקיד בסדרה "שרופים" שבערוץ טדי,בה בוא מגלם את בעל הבית של קבוצת הכדורגל "בני יהודה תל אביב" העונה לשם דלומי. היה נשוי לשחקנית שרית סרי ממנה נולדו לו שתי בנות: ליאור, שנהרגה ב-22 באוגוסט 1990 בגיל שלוש עת שביקרו בחנות רהיטים בכיכר המדינה, כשנפלה בין הסורגים מהקומה השנייה לקומה הראשונה, וגל סרי, מדבבת וחברת תיאטרון צה"ל. לאחר מכן נישא לרונית ולהם בן משותף. כיום הוא בן הזוג של רחל בגלר. סרי הוא גם בעל חגורה שחורה בקראטה שוטוקאן. סרי מנהל אורח חיים טבעוני. מדיה וקבצים בנושא מתי סרי בוויקישיתוף מתי סרי, במיזם "אישים" לתיעוד היצירה הישראלית מתי סרי, במסד הנתונים הקולנועיים IMDb (באנגלית) מתי סרי, באתר "אידיבי", מאגר הידע העברי לקולנוע ישראלי ועולמי מתי סרי, באתר ספר הקולנוע הישראלי מתי סרי, באתר שירונט מתי סרי, באתר MusicBrainz (באנגלית) מתי סרי, דף שער בספרייה הלאומית מתי סרי, באתר MOOMA (בארכיון האינטרנט) מתי סרי, בארכיון הבימה מתי סרי, ברשת החברתית אינסטגרם האתר הרשמי של מתי סרי http://matiseri.co.il/ זהו זה! - פרקים מכל הזמנים, באתר הטלוויזיה החינוכית הישראלית אורי מלמד, ‏אוכלים כשר בסוויט-ארטס עם מתי סרי, בערוץ "אורות – טלוויזיה יהודית" שגיא בן נון, מתי ראיתי ניצחתי: למתי סרי יש הרבה מזל, באתר nrg‏, 25 בדצמבר 2012